Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 5. „Ha az iskola mint jogi személy szolgáltatónak minősül, szabályozza-e a 1992. évi LXXII. törvény a távközlésről
Paragraph Index: 1539

10. „Befolyásolja-e a nyolcadik kérdésre adandó választ az a tény, hogy egy iskoláról van szó, ahol a testület feladata a diákok felügyelete és nevelése, illetve a felhasználók nagy része fiatalkorú? Ha igen, akkor kell-e különbséget tenni a naplózás szempontjából a fiatalkorú és a felnőtt felhasználók között?” A kérdés arra irányul, hogy vajon a felhasználók által aláírt szabályzatban milyen mértékben lehet előírni a felhasználók számára egyes viselkedési szabályokat. Ez a kérdés nem a felhasználók személyes adatokhoz fűződő alkotmányos jogával, hanem például a véleménynyilvánítás szabadságával van kapcsolatban. A személyes adatok védelméhez fűződő jog annyiban korlátozható, amíg egy ilyen, egyéb jogot illető jogszerű korlátozáshoz az elengedhetetlenül szükséges. Annak megítélése azonban, hogy ilyen egyéb jog korlátozása adott esetben megengedhető-e, nem tartozik hatáskörömbe. 2000/88/II. szám

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes